หนูตื่นเช้ามา เข้าห้องน้ำแล้วเห็นตกขาวเป็นก้อนกลมขนาดใหญ่ หนืดๆ ปนสีน้ำตาลออกมานิดนึง ก่อนจะมีเจ้าก้อนนี้ออกมา รู้สึกปวดท้องหน่วงๆจี้ดๆ1วันคะ อยากทราบว่าเกิดจากอะไรคะ อ่อ.. แล้วก้ก่อนหน้านั้นหนูทานวีกิ๊ฟชนิดน้ำไป2ขวดด่วยคะ ไม่ทรายว่าเกี่ยวกันรึป่าวนะคะ
สวัสดีค่ะ ตกขาวที่เป็นก้อนขนาดใหญ่ออกมา หากมีสีน้ำตาลปน แสดงว่า อาจมีเลือดปน ทั้งนี้ หากเพิ่งเป็นเมื่อเช้านี้ แนะนำให้ลองสังเกตอาการต่อไปอีกซักระยะก่อน เพราะอาจเป็นอาการในช่วงก่อนการมีประจำเดือนมาก็ได้ แต่หากยังไม่มีประจำเดือนมา และยังคงมีตกขาวปริมาณมาก ออกมาเป็นก้อน หรือยังคงมีสีน้ำตาล ก็จะถือว่าผิดปกติ โดยอาจเกิดจาก- การติดเชื้อต่างๆ ในช่องคลอด เช่น เชื้อรา (แต่มักมีอาการคันร่วมด้วย) การอักเสบของช่องคลอดจากเชื้อแบคทีเรีย (แต่จะมีกลิ่นเหม็นร่วมด้วย) เป็นต้น- การติดโรคทางเพศสัมพันธ์ต่างๆ เช่น ปรสิต หนองในแท้ หนองในเทียม เป็นต้น- มีมดลูกอักเสบ แต่มักมีอาการปวดท้องน้อยร่วมด้วย- มีโรคต่างๆ ของมดลูก เช่น มีติ่งเนื้อในโพรงมดลูก เยื่อบุโพรงมะเร็งเยื่อบุโพรงมดลูก มะเร็งปากมดลูก เป็นต้น- หากมีอาการขาดประจำเดือนมาก่อน อาจเป็นตกขาวที่เกิดจากการตั้งครรภ์ก็ได้ส่วนอาหารเสริม วี กิฟ ที่ทานไปนั้น เป็นอาหารเสริมที่มีส่วนผสมของสมุนไพรที่มีฤทธิ์ของฮอร์โมนเพศหญิงอยู่ ซึ่งก็อาจมีผลทำให้มีตกขาวปริมาณมากขึ้นได้ ดังนั้น แนะนำควรหยุดทานไปก่อน และสังเกตว่าอาการตกขาวที่ผิดปกติหายไปหรือไม่ค่ะ หากยังคงไม่หายไป ก็ควรไปพบสูติ-นรีแพทย์เพื่อตรวจค่ะ